ปฎิบัติกับสาว ๆ ให้เหมาะสม ทำตัวให้ดูน่าสนใจ หลีกเลี่ยงสิ่งที่ทำให้สาวๆ หมดความสนใจในตัวคุณ
. มันคงจะดีถ้าสาวๆ ชอบตัวตนที่แท้จริงของคุณ ถ้าคุณพยายามทำตัวเป็นคนอื่นที่ไม่ใช่ตัวเอง ความสัมพันธ์ก็คงจะสั้นมาก คุณไม่สามารถเสแสร้งทำเป็นคนอื่นได้ตลอดชีวิตหรอก   ลืมคำแนะนำทั้งหลายจากนิตยสารสำหรับผู้ชายไปให้หมด รวมถึงคำแนะนำจากในหนังด้วย ทำตัวสบายๆ แบบที่เป็นคุณมากที่สุด เวลาคุยกันอย่าคิดมากเกินไปว่าจะตอบกลับไปยังไงดี แน่ล่ะว่าการสังเกตท่าทีของอีกฝ่ายเป็นสิ่งสำคัญเวลาที่เราตอบกลับไป เพราะคุณคงไม่อยากทำอะไรที่ดูหยาบคายหรือกระทบจิตใจอีกฝ่าย เช่น มุกตลกที่คุณเล่าให้เพื่อนผู้ชายฟังอาจไม่เหมาะกับสาวๆ เวลาที่ใครสักคนโกหก แต่งเรื่อง หรือพูดเกินจริงมันดูออกชัดมาก ความไม่ซื่อสัตย์จะทำให้สาวๆ เสียความเชื่อใจในตัวคุณไป แต่คุณก็ต้องจริงใจกับความรู้สึกของตัวเองด้วย อย่าไปบอกอีกฝ่ายว่าคุณอยากเจอพ่อแม่ของเธอหรืออยากไปเที่ยวด้วยกันถ้าคุณไม่คิดจะยกระดับความสัมพันธ์ไปอีกขั้น  งานวิจัยพบว่าความซื่อสัตย์สร้างความเชื่อใจได้ ซึ่งนำไปสู่ความสัมพันธ์ที่ดีขึ้น การเป็นสุภาพบุรุษยังคงใช้ได้เสมอและการเคารพผู้อื่นก็ไม่เคยเป็นเรื่องล้าสมัย สาวๆ ชอบเวลาที่ตัวเองรู้สึกเหมือนเป็นคนพิเศษ ซึ่งก็มีวิธีง่ายๆ มากมายที่แสดงให้เห็นว่าคุณใส่ใจเธอ   เปิดประตูค้างไว้ให้ อาสาช่วยถือกระเป๋าหนักๆ  หรือช่วยเหลือเรื่องเล็กน้อยที่เธออาจไม่คาดคิด ซ่อมของที่เธอไม่ได้เอาไปส่งซ่อมสักทีหรือไม่รู้ว่าต้องซ่อมยังไง ถามเรื่องชีวิตและสิ่งที่สำคัญกับเธอ พยายามอย่าพูดเรื่องของตัวเองมากเกินไปและเปิดโอกาสให้เธอได้พูดเรื่องของเธอบ้าง เพราะคุณต้องทำให้เธอเห็นว่าคุณสนใจในตัวเธอจริงๆ สบตาเวลาที่เธอพูดเพื่อให้เธอรู้ว่าคุณฟังอยู่ ถามคำถามเกี่ยวกับสิ่งที่เธอพูดหรือตอบกลับในแบบที่แสดงออกว่าคุณตั้งใจฟังและมีส่วนร่วมกับบทสนทนา  สังเกตท่าทางและคำพูดที่เธอต้องการสื่อเป็นนัย รวมทั้งสำรวจท่าทางและคำพูดที่คุณอาจเผลอแสดงออกไปด้วย การส่งข้อความบนมือถือ อ่านหนังสือพิมพ์ ดูทีวี หรือมองไปรอบๆ ถือเป็นเรื่องไร้มารยาท และดูเหมือนว่าคุณไม่สนใจในตัวเธอหรือสิ่งที่เธอกำลังพูด แต่ถ้าคุณสังเกตว่าเธอเป็นฝ่ายทำกิริยาพวกนี้ ก็แปลว่าเธอเริ่มไม่สนใจคุณแล้ว อย่าแตะเนื้อต้องตัวถ้าเธอแสดงออกชัดเจนว่ายังไม่พร้อม ความสม่ำเสมอค่อยเป็นค่อยไปมักจะชนะเสมอ หาวิธีเนียนๆ ที่จะแสดงออกว่าคุณสนใจในตัวเธอก่อน ลองเอ่ยปากชมรูปลักษณ์และบุคลิกของเธอ ไม่มีใครอยากอยู่กับคนที่มองทุกอย่างในแง่ร้าย การเป็นคนน่ารัก มองโลกในแง่ดี และเป็นมิตรจะทำให้คุณดูมีเสน่ห์มากขึ้น  ทุกคนดูดีขึ้นเมื่อยิ้มออกมา ยิ่งคุณยิ้มสดใสมากเท่าไหร่คุณก็ยิ่งดูดีขึ้นเท่านั้น และมันอาจชดเชยเรื่องที่คุณไม่ค่อยหล่อเท่าไหร่ได้ด้วย การใช้ภาษาท่าทางที่ดีจะทำให้คุณดูมั่นใจในสายตาคนอื่น  ยืนตัวตรง อกผาย ไหล่ผึ่ง ศีรษะตั้งตรง สบตาอีกฝ่ายเพื่อแสดงออกถึงความชื่นชม การไม่ค่อยสบตาอีกฝ่ายอาจทำให้คุณดูประหม่าหรือไม่มั่นใจ การที่คุณดูเนี้ยบและสวมเสื้อผ้าที่เหมาะกับกาลเทศะเป็นสิ่งสำคัญมากในการทำให้คนอื่นมองว่าคุณเป็นคนมีเสน่ห์ เรียกว่าสำคัญกว่าเรื่องรูปร่างหน้าตาที่เปลี่ยนไม่ได้เสียอีก  ใส่ใจกับการอาบน้ำ แปรงฟัน และโกนหนวด เล็มผมและจัดแต่งทรงผมบ้าง สวมเสื้อผ้าที่ส่งเสริมรูปร่างของคุณ เพราะสาวๆ มักจะจับสังเกตแฟชั่นและสไตล์ของคุณอยู่เสมอ อย่าพูดคำเลี่ยนๆ หรือประโยคน้ำเน่าที่เห็นในทีวีหรืออินเทอร์เน็ต หลีกเลี่ยงประโยคที่ได้ยินกันจนเกร่อถ้าคุณยังอยากให้เธอสนใจคุณ จะชมเธอทั้งทีก็ต้องทำการบ้านหนักหน่อย การบอกว่าเธอหัวเราะน่ารักหรือมีอารมณ์ขันเป็นการแสดงออกว่าคุณสนใจเธอมากกว่าแค่รูปลักษณ์ภายนอก แสดงให้เธอเห็นว่าคุณไม่ได้เป็นพวกชอบแสดงความเป็นเจ้าของจนเกินเหตุ โดยบอกให้เธอไปใช้เวลากับเพื่อนบ้าง มันดีสำหรับทั้งสองฝ่ายที่จะไปใช้ชีวิตกับคนอื่นนอกเหนือจากคนรักบ้าง อย่าหึงเวลาเธอมีเพื่อนผู้ชาย เพราะการหึงหวงเป็นประเด็นใหญ่ที่ทำให้สาวๆ หมดความสนใจในตัวคุณ อย่าหงุดหงิดและเอาตัวเองเป็นที่ตั้ง ทุกคนควรตัดสินใจได้อย่างอิสระ และคนอื่นก็ควรเคารพในการตัดสินใจด้วย ถ้าเธอปฏิเสธเมื่อคุณอยากยกระดับความสัมพันธ์ ให้ยอมรับอย่างสุภาพและเข้าอกเข้าใจ อย่าโมโหถ้าเธอปฏิเสธคุณ ถ้าคุณเคารพการตัดสินใจของเธอ ในอนาคตเธออาจเปลี่ยนใจก็ได้ แต่ถ้าคุณออกอาการโมโหรุนแรงหรือพูดถึงเธอในทางไม่ดี สุดท้ายมันก็จะกลับมาทำร้ายคุณเอง สาวๆ คนอื่นอาจจะไปได้ยินว่าคุณมีพฤติกรรมไม่น่าคบหา และนั่นอาจทำลายโอกาสของคุณกับสาวๆ พวกนั้นได้ การไล่ตามจีบกันมันก็น่าสนุกในช่วงแรกๆ แต่ไม่นานมันก็จะน่าเบื่อสุดๆ  คุณอาจจะทำตัวเฉยๆ หรือไม่ทำตัวติดหนึบเกินไปเพื่อให้อีกฝ่ายรู้สึกว่าคุณไม่ได้ตั้งหน้าตั้งตาจีบแบบไม่ลดละ แต่คุณก็ต้องไม่ทำตัวเฉยจนเหมือนว่าคุณไม่ได้สนใจเธอ จนเธอรู้สึกว่าถ้างั้นก็อย่าพยายามเลยดีกว่า
เป็นตัวของตัวเอง พูดความจริง. ทำตัวสุภาพและนึกถึงคนอื่น. แสดงออกว่าคุณสนใจในตัวตนของเธอ. ให้ความสนใจกับเธออย่างเต็มที่. อดทน. มีทัศนคติที่ใครก็อยากอยู่ใกล้. แผ่รังสีของความมั่นใจออกไป. สร้างรูปลักษณ์ภายนอกที่ดูเนี้ยบและดูใส่ใจตัวเอง. ไม่ต้องเลียนแบบใคร. ให้พื้นที่ส่วนตัวกับเธอ. เคารพการตัดสินใจของเธอ. อย่าทำตัวเข้าถึงยาก.
https://www.wikihow.com/Make-Girls-Like-You https://www.wikihow.com/Make-Girls-Like-You https://www.wikihow.com/Make-Girls-Like-You
Treating Girls the Right Way Looking the Part Avoiding Turn-offs